খালেদা জিয়ার আগে এ মামলার অন্যতম আসামি ব্যারিস্টার মওদুদ আহমদ আদালতে হাজির হন। এ ছাড়াও এ মামলায় কারাগারে থাকা সাবেক জ্বালানী প্রতিমন্ত্রী একেএম মোশাররফ ও তারেক রহমানের ব্যবসায়িক বন্ধু গিয়াসউদ্দিন আল মামুনসহ ৫ জনকে আদালতে হাজির করে কারা-কর্তৃপক্ষ। কানাডীয় প্রতিষ্ঠান নাইকোর সঙ্গে অসচ্ছ চুক্তির মাধ্যমে রাষ্ট্রের প্রায় ১৪ হাজার কোটি টাকা আর্থিক ক্ষতি ও দুর্নীতির অভিযোগে বেগম জিয়াসহ ৫ জনের বিরুদ্ধে ২০০৭ সালের ৯ ডিসেম্বর মামলা করে দুদক। পরের বছর ১১ মে ১১ জনের বিরুদ্ধে অভিযোগপত্র দাখিল করা হয়।